Најважније операције вођене су на Криму по чему је рат и добио назив. Француско-енглеско-турске трупе су се искрцале на полуострво након што су претходно успеле да разбију Русе код Алме. Најјаче војно упориште Руса овде је био Севастопољ кога су они претворили у готово неосвојиву тврђаву. Бранили су га адмирали Корнилов и Нахимов. Опсада Севастопоља трајала је месецима, а савезнице му ипак нису могле прићи. Ипак, инфериорност руске у односу на западне армије у овом рату дошла је до изражаја. Севастопољ се предао након 349 дана опсаде, септембра 1855. године. Кримски рат завршен је након Николајеве смрти.